พอเริ่มเข้ายุคใกล้AEC ร้านอาหารในระแวกเพื่อนบ้านเริ่มเข้ามาเยอะ ร้านนี้เป็นร้านสัญชาติสิงคโปร์ที่เปิดมาตั้งแต่ปี1944 มีสาขามากมายทั้งจีน อินโดนีเซีย ญี่ปุ่น พม่า เกาหลีใต้ ไต้หวัน ฟิลิปปินส์ กัมพูชา ฮ่องกง อินเดีย เมาดีฟและไทยครับ 

เมนูของร้าน Ya Kun จะเป็นKaya Toast หรือขนมปังสังขยาครับ ทานเป็นมื้อเช้า หรือมื้อว่างได้ตลอดทั้งวัน ตัวขนมปังมีให้เลือกหลายแบบครับ ทั้งToast ทั้งSteamed และเป็นFrench Toast ส่วนไส้ก็จะมีเป็นสังขยา ชีส เนยถั่ว น้ำตาล 

บรรยากาศร้านนี้ในทุกสาขาตกแต่งให้เป็นสไตล์เก่าๆ เป็นไม้ฉลุ ชุดโต๊ะเก้าอี้ก็ออกจะเป็นไม้ทรงโบราณจีนๆ สาขานี้มีโต๊ะนังอยู่ประมาณ7โต๊ะครับ แต่ใช้ได้จริงๆแค่สามโต๊ะเพราะที่เหลือมีของเต็มโต๊ะแล้วพนักงานไม่มาเก็บครับ จนผมทานเสร็จถึงมาเก็บโต๊ะกันครับ 


ส่วนตัวผมจะคุ้นเคยกับขนมปังและสังขยาแบบนี้มากๆครับ "ไม่ใช่เพราะได้มีโอกาสเดินทางไปบ่อย หรือมีเพื่อนที่นั่นแต่อย่างใด" แต่ผมทานสังขยาแบบนี้มาตั้งแต่จำความได้เลย เพราะที่ภูเก็ตก็จะมีแต่สังขยาแบบนี้แบบเดียว(ในสมัยนั้น) และรูปแบบขนมปัง ชา กาแฟแบบร้านนี้ก็มีให้เห็นตั้งแต่เล็ก

ผมสั่ง Set C: Kaya Toast with Cheese(140บาท) ในเซ็ตจะมีขนมปังสังขยาอยู่1คู่แล้วแบ่งครึ่งเป็นสองส่วนเล็กๆครับ แล้วมีชีสสอดแทรกอยู่ด้วยเต็มแผ่น(ถ้าสั่งแยก60บาท) พร้อมด้วยเครื่องดื่มที่สามารถเลือกๆด้ว่าจะเอาเป็นชา กาแฟ ไมโลหรือช็อคโกแลต ได้ทั้งร้อนและเย็นครับ ผมสั่งชาร้อนมาครับ(ถ้าสั่งแยกแก้วนี้55บาท) ส่วนตัวชอบชานมแบบนี้มากๆครับ หอมมันและไม่หวานมาก อร่อยดีครับ ในเซ็ตยังมีไข่ลวกมาให้อีกสองฟองด้วย(ถ้าสั่งไข่ลวกแยก2ฟอง 35บาท)

รวมๆเรื่องรสชาติผมขอผ่านนะครับ เพราะอาจจะธรรมดาไปหน่อย และอาจจะเป็นแค่กระแสช่วงนึง ส่วนการบริการผมเฉยๆมาก อาหารรอนานมาก ผมรอ20++นาที ซึ่งวันที่ผมไปมีโต๊ะที่มาก่อนผมซึ่งได้อาหารแล้ว ผมได้คิว4 ที่ช้าอาจจะเป็นเพราะมีคนสั่งกลับบ้านเยอะด้วยรึเปล่าไม่แน่ใจ แต่หน้าร้านก็ไม่มีคนยืนรอ หรืออาจจะสังไว้แล้วมารับทีหลังก็ไม่ทราบได้ครับ 